Il-Kummissjoni Ewropea llum ippreżentat approċċ komprensiv biex tkompli tissaħħaħ il-ġlieda tal-UE kontra l-ħasil tal-flus u l-finanzjament tat-terroriżmu. Il-Kummissjoni ppubblikat Pjan ta' Azzjoni ambizzjuż u multidimensjonali, li jistabbilixxi miżuri konkreti li l-Kummissjoni se tieħu matul it-tnax-il xahar li ġejjin biex jiġu koordinati, sorveljati u infurzati aħjar ir-regoli tal-UE dwar il-ġlieda kontra l-ħasil tal-flus u l-finanzjament tat-terroriżmu. L-għan ta' dan l-approċċ komprensiv ġdid huwa li jagħlaq kwalunkwe lakuni li fadal u tneħħi kull konnessjoni dgħajfa fir-regoli tal-UE. Il-Viċi President Valdis Dombrovskis qal: “Jeħtieġ li l-infiltrazzjoni tas-sistema finanzjarja tagħna mill-flus maħmuġa tieqaf darba għal dejjem. Illum qed insaħħu aktar id-difiżi tagħna għall-ġlieda kontra l-ħasil tal-flus u l-finanzjament tat-terroriżmu, bi Pjan ta' Azzjoni komprensiv u ambizzjuż. M'għandu jkun hemm l-ebda rabtiet dgħajfa tar-regoli tagħna u l-implimentazzjoni tagħhom. Aħna impenjati li nwettqu fuq dawn l-azzjonijiet kollha — malajr u b'mod konsistenti — matul it-tnax-il xahar li ġejjin. Qed insaħħu wkoll ir-rwol globali tal-UE f'termini ta' tiswir ta' standards internazzjonali dwar il-ġlieda kontra l-ħasil tal-flus u l-finanzjament tat-terroriżmu.” Illum il-Kummissjoni ppubblikat ukoll metodoloġija aktar trasparenti, irfinata biex tidentifika pajjiżi terzi b'riskju kbir li jkollhom nuqqasijiet strateġiċi fir-reġimi tagħhom kontra l-ħasil tal-flus u l-ġlieda kontra l-finanzjament tat-terroriżmu li joħolqu theddid sinifikanti għas-sistema finanzjarja tal-UE. Dan se jsaħħaħ l-impenn tagħna ma' pajjiżi terzi u tiġi żgurata aktar kooperazzjoni mat-Task Force ta' Azzjoni Finanzjarja (FATF). Fl-aħħar nett, il-Kummissjoni adottat ukoll lista ġdida ta' pajjiżi terzi li għandhom nuqqasijiet strateġiċi fl-oqfsa tagħhom kontra l-ħasil tal-flus u l-finanzjament tat-terroriżmu. Pjan ta' Azzjoni Komprensiv għall-politika tal-UE dwar il-Prevenzjoni tal-Ħasil tal-Flus u l-Iffinanzjar tat-Terroriżmu Il-pjan ta' Azzjoni tal-lum huwa mibni fuq sitt pilastri, li kull wieħed minnhom huwa mmirat lejn it-titjib globali tal-UE fil-ġlieda kontra l-ħasil tal-flus u l-finanzjament tat-terroriżmu, kif ukoll it-tisħiħ tar-rwol globali tal-UE f'dan il-qasam. Flimkien, dawn is-sitt pilastri se jiżguraw li r-regoli tal-UE jiġu aktar armonizzati u għalhekk ikunu iktar effettivi. Ir-regoli se jkunu kkontrollati aħjar u se jkun hemm koordinazzjoni aħjar bejn l-awtoritajiet tal-Istati Membri. Is-sitt pilastri huma dawn li ġejjin: Biex tiżgura diskussjonijiet inklużivi dwar l-iżvilupp ta' dawn il-politiki, illum il-Kummissjoni nediet konsultazzjoni pubblika dwar il-Pjan ta' Azzjoni. L-awtoritajiet, il-partijiet interessati u ċ-ċittadini se jkollhom sad-29 ta' Lulju biex jipprovdu l-feedback tagħhom. Metodoloġija rfinata Il-Kummissjoni llum ippubblikat metodoloġija ġdida biex tidentifika pajjiżi terzi b'riskju kbir li għandhom nuqqasijiet strateġiċi fir-reġimi nazzjonali tagħhom kontra l-ħasil tal-flus u kontra l-finanzjament tat-terroriżmu, li huma ta' theddid sinifikanti għas-sistema finanzjarja tal-UE. L-għan ta' din il-metodoloġija l-ġdida huwa li tipprovdi aktar ċarezza u trasparenza fil-proċess ta' identifikazzjoni ta' dawn il-pajjiżi terzi. L-elementi ġodda ewlenin jikkonċernaw: (i) l-interazzjoni bejn il-proċess ta' elenkar tal-UE u tal-FATF; (ii) involviment imsaħħaħ ma' pajjiżi terzi; and (iii) reinforced consultation of Member States experts.The European Parliament and the Council will have access to all relevant information at the different stages of the procedures, subject to appropriate handling requirements. Lista aġġornata Skont id-Direttiva dwar il-Ġlieda Kontra l-Ħasil tal-Flus (AMLD), il-Kummissjoni għandha obbligu legali li tidentifika pajjiżi terzi b'riskju għoli b'nuqqasijiet strateġiċi fir-reġim tagħhom rigward il-ġlieda kontra l-ħasil tal-flus u l-ġlieda kontra l-finanzjament tat-terroriżmu. Pending the application of the above-mentioned refined methodology, the Commission has today revised its list, taking into account developments at international level since 2018. Il-lista l-ġdida issa hija allinjata aħjar mal-listi ppubblikati mill-FATF Pajjiżi li ġew elenkati: Il-Baħamas, il-Barbados, il-Botswana, il-Kambodja, il-Għana, il-Ġamaika, il-Mauritius, il-Mongolia, il-Myammar, in-Nikaragwa, il-Panama u Żimbabwe. Pajjiżi li tneħħew mil-lista: I-Bożnija-Ħerzegovina, l-Etjopja, il-Guyana, ir-Repubblika Demokratika tal-Poplu tal-Laos, is-Sri Lanka u t-Tuneżija. Il-Kummissjoni emendat il-lista fil-forma ta' Regolament Delegat. Issa se tiġi ppreżentat lill-Parlament Ewropew u lill-Kunsill għall-approvazzjoni fi żmien xahar (b'estensjoni possibbli ta' xahar). minħabba l-kriżi tal-Coronavirus, id-data tal-applikazzjoni tar-Regolament tal-lum li jelenka l-pajjiżi terzi — u għalhekk l-applikazzjoni ta' miżuri protettivi ġodda — tapplika biss mill-1 ta' Ottubru 2020. Dan biex jiġi żgurat li l-partijiet interessati kollha jkollhom żmien biex jippreparaw b'mod xieraq. Madankollu, it-tneħħija mil-lista ta' pajjiżi mhijiex affettwata minn dan u se tidħol fis-seħħ 20 jum wara l-pubblikazzjoni fil-Ġurnal Uffiċjali. Sfond Il-Pakkett Kontra l-Ħasil tal-Flus tal-Kummissjoni ta' Lulju 2019 enfasizza għadd ta' dgħufijiet fil-qafas tal-ġlieda tal-UE kontra l-ħasil tal-flus/ kontra l-finanzjament tat-terroriżmu. Filwaqt li t-traspożizzjoni u d-dħul fis-seħħ tal-leġiżlazzjoni reċenti se jindirizzaw xi wħud minn dawn il-kwistjonijiet, għad hemm problemi oħra. B'reazzjoni għal dan il-pakkett, il-Parlament Ewropew u l-Kunsill stiednu lill-Kummissjoni biex tinvestiga liema passi jistgħu jittieħdu biex jinkiseb sett aktar armonizzat ta' regoli, superviżjoni aħjar, inkluż fil-livell tal-UE, kif ukoll koordinazzjoni mtejba fost l-Unitajiet tal-Intelligence Finanzjarja. Il-pjan ta' Azzjoni tal-lum huwa r-risposta tal-Kummissjoni għal din is-sejħa għal azzjoni, u l-ewwel pass biex tinkiseb il-prijorità tal-Kummissjoni li jitwettaq qafas komprensiv ġdid għall-ġlieda kontra l-ħasil tal-flus u l-finanzjament tat-terroriżmu. Il-metodoloġija l-ġdida biex jiġu identifikati u mitigati t-theddidiet li nuqqasijiet strateġiċi fil-ġlieda kontra l-ħasil tal-flus u l-finanzjament tat-terroriżmu ta' pajjiżi terzi joħolqu għall-integrità tas-sistema finanzjarja tal-UE, li nħarġet illum ukoll, se tgħammar lill-UE biex tittratta r-riskji esterni. Għal aktar informazzjoni M&T Komunikazzjoni Metodoloġija Riveduta Att Delegat Factsheet